दिल्ली की एक अदालत में मंगलवार को एक आपराधिक शिकायत दर्ज करके दिल्ली विश्वविद्यालय के रामजस कॉलेज में कथित तौर पर देश विरोधी नारेबाजी करने वालों के खिलाफ प्राथमिकी दर्ज करने की मांग की गई। अदालत ने इस शिकायत पर अगले हफ्ते सुनवाई करने का फैसला किया है। मुख्य मेट्रोपॉलिटन मजिस्ट्रेट (सीएमएम) सतीश कुमार अरोड़ा की अदालत में जब शिकायत दाखिल की गई तो उन्होंने वकील से सवाल किया कि वे छात्रों से जुड़े मामले में क्यों दखल देना चाहते हैं। उन्होंने कहा कि वह मामले को मेट्रोपॉलिटन मजिस्ट्रेट अभिलाष मल्होत्रा की अदालत में भेज रहे हैं।